Jacob Epstein
Store norske leksikon,Kunst og estetikk,Bildende kunst,Kunsthistorie,Skulptur og mosaikk i nyere tid
Jacob Epstein var en britisk billedhugger. Han var en av de mest anerkjente portrettskulptørene på 1900-tallet.
Epstein var av polsk slekt. Han studerte i Paris og ble sterkt påvirket av Auguste Rodin. De atten dekorative figurene han utførte til British Medical Associations bygning i London (1907–1908), vakte kraftige reaksjoner på grunn av sin dristighet. Likedan gikk det med Oscar Wilde-monumentet (1913) og med storparten av hans senere verker, som er en protest mot konvensjonell gresk klassisisme.Omkring første verdenskrig arbeidet Epstein i en kubistisk stil med motiver fra maskinkulturen. Han var også inspirert av egyptisk og gresk arkaisk kunst. Epstein utførte også portretter, deriblant av Haile Selassie og Ernest Hemingway. Utgav selvbiografien Let There Be Sculpture (1940). Revidert utgave med tittelen Epstein. An Autobiography (1955) med reproduksjoner av hans verker. Les mer i Store norske leksikon kunst i Storbritannia Litteratur Epstein, Jacob (1940). Let There be Sculpture, G. P. Putman's Sons